ประกาศกระทรวงยุติธรรม เรื่อง กําหนดหลักเกณฑ์ วิธีการ และเงื่อนไขการสั่งปิดชั่วคราวหรือการพักใช้ใบอนุญาตประกอบการของสถานประกอบการที่มีการกระทําความผิดเกี่ยวกับยาเสพติดพ.ศ. 2558--------------------------- โดยที่เป็นการสมควรปรับปรุงหลักเกณฑ์ วิธีการ และเงื่อนไขการสั่งปิดชั่วคราวหรือการพักใช้ใบอนุญาตประกอบการของสถานประกอบการที่มีการกระทําความผิดเกี่ยวกับยาเสพติดอาศัยอํานาจตามความในมาตรา 13 ตรี วรรคสาม แห่งพระราชบัญญัติป้องกันและปราบปรามยาเสพติด พ.ศ. 2519 ซึ่งแก้ไขเพิ่มเติมโดยพระราชบัญญัติป้องกันและปราบปรามยาเสพติด (ฉบับที่ 3) พ.ศ. 2543 รัฐมนตรีว่าการกระทรวงยุติธรรม จึงออกประกาศไว้ ดังต่อไปนี้ข้อ ๑ ให้ยกเลิกประกาศสํานักนายกรัฐมนตรี ฉบับที่ 3 (พ.ศ. 2543) เรื่อง กําหนดหลักเกณฑ์ วิธีการ และเงื่อนไขการสั่งปิดชั่วคราวหรือการพักใช้ใบอนุญาตประกอบการของสถานประกอบการที่มีการกระทําความผิดเกี่ยวกับยาเสพติด ลงวันที่ 16 สิงหาคม 2543ข้อ ๒ ในประกาศนี้ "สถานประกอบการ" หมายความว่า สถานที่ที่ใช้ในการประกอบธุรกิจใด ๆ ตามที่ได้กําหนดไว้ในประกาศสํานักนายกรัฐมนตรี (พ.ศ. 2543) เรื่อง กําหนดประเภทสถานประกอบการที่อยู่ภายใต้บังคับของมาตรการป้องกันและปราบปรามการกระทําความผิดเกี่ยวกับยาเสพติดในสถานประกอบการ "คณะอนุกรรมการ" หมายความว่า คณะอนุกรรมการกลั่นกรองการกระทําความผิดเกี่ยวกับยาเสพติดในสถานประกอบการในเขตกรุงเทพมหานครหรือเขตจังหวัด แล้วแต่กรณีซึ่งคณะกรรมการแต่งตั้งให้ปฏิบัติการตามประกาศนี้ข้อ ๓ ในกรณีที่เจ้าพนักงานตรวจพบว่ามีการกระทําความผิดเกี่ยวกับยาเสพติดในสถานประกอบการใด ให้เจ้าพนักงานดังกล่าวจัดทําบันทึกรายงานพร้อมความเห็นเสนอต่อคณะอนุกรรมการเพื่อพิจารณาภายในห้าวันนับแต่วันที่ตรวจพบ เว้นแต่ในกรณีจําเป็นเร่งด่วน ให้เจ้าพนักงานจัดทําบันทีกรายงานพร้อมความเห็นเสนอต่อเลขาธิการเพื่อพิจารณาภายในสามวันนับแต่วันที่ตรวจพบข้อ ๔ เมื่อคณะอนุกรรมการได้รับบันทึกรายงานตามข้อ 3 ว่ามีเหตุอันควรเชื่อได้ว่ามีการกระทําความผิดเกี่ยวกับยาเสพติดในสถานประกอบการ หากคณะอนุกรรมการโดยมติเสียงข้างมากเห็นว่ามีเหตุอันควรเชื่อได้ ให้คณะอนุกรรมการทํารายงานและความเห็นเสนอต่อคณะกรรมการเพื่อพิจารณาว่าควรมีคําสั่งปิดชั่วคราวหรือสั่งพักใช้ใบอนุญาตประกอบการของสถานประกอบการนั้นหรือไม่ ในกรณีที่คณะอนุกรรมการเห็นว่าไม่มีเหตุอันควรเชื่อได้ว่ามีการกระทําความผิดเกี่ยวกับยาเสพติดในสถานประกอบการ ให้คณะอนุกรรมการเรียกเจ้าพนักงานหรือเจ้าหน้าที่ที่เกี่ยวข้องมาให้ข้อมูล ข้อเท็จจริง หรือหลักฐานอื่นใดเพื่อประกอบการพิจารณาอีกก็ได้ ในกรณีที่คณะอนุกรรมการได้ดําเนินการตามวรรคสองแล้วเห็นว่าไม่มีเหตุอันควรเชื่อได้ว่ามีการกระทําความผิดเกี่ยวกับยาเสพติดในสถานประกอบการ ให้คณะอนุกรรมการรายงานพร้อมความเห็นต่อเลขาธิการ ในการนี้ ถ้าเลขาธิการไม่เห็นด้วยกับคณะอนุกรรมการดังกล่าวแล้ว ให้เลขาธิการทํารายงานและความเห็นเสนอต่อคณะกรรมการเพื่อพิจารณาก็ได้ข้อ ๕ เมื่อเลขาธิการได้รับรายงานและความเห็นตามข้อ ๆ หรือคณะกรรมการได้รับรายงานและความเห็นตามข้อ 4 แล้ว ให้คณะกรรมการหรือเลขาธิการ แล้วแต่กรณี มีหนังสือเรียกให้เจ้าของหรือผู้ดําเนินกิจการสถานประกอบการมาชี้แจงหรือพิสูจน์ว่าตนได้ใช้ความระมัดระวังตามสมควรแก่กรณีโดยให้ส่งหนังสือดังกล่าวแก่เจ้าของหรือผู้ดําเนินกิจการสถานประกอบการเป็นระยะเวลาล่วงหน้าไม่น้อยกว่าสามวัน ทั้งนี้ เจ้าของหรือผู้ดําเนินกิจการสถานประกอบการอาจมอบหมายเป็นหนังสือให้บุคคลอื่นมาชี้แจงหรือพิสูจน์แทนก็ได้ การชี้แจงหรือพิสูจน์ตามวรรคหนึ่ง ให้กระทําเป็นการลับเพื่อมิให้เกิดความเสียหายต่อสถานประกอบการหรือบุคคลภายนอกข้อ ๖ ในกรณีที่คณะกรรมการหรือเลขาธิการพิจารณาแล้วเห็นว่าควรสั่งปิดชั่วคราวหรือสั่งพักใช้ใบอนุญาตประกอบการ ให้คณะกรรมการหรือเลขาธิการ แล้วแต่กรณี ทําคําสั่งเป็นหนังสือ และแจ้งให้เจ้าของหรือผู้ดําเนินกิจการสถานประกอบการนั้นทราบโดยเร็ว ในการแจ้งคําสั่งปิดชั่วคราวหรือสั่งพักใช้ใบอนุญาตประกอบการของคณะกรรมการหรือเลขาธิการตามวรรคหนึ่ง ให้ประธานอนุกรรมการหรือเลขาธิการ แล้วแต่กรณี เป็นผู้แจ้งคําสั่งสําหรับสถานประกอบการที่อยู่ในเขตกรุงเทพมหานครหรือเขตจังหวัดนั้น แล้วแต่กรณีข้อ ๗ ในการแจ้งคําสั่งปิดชั่วคราว หรือสั่งพักใช้ใบอนุญาตประกอบการแก่เจ้าของหรือผู้ดําเนินกิจการสถานประกอบการตามข้อ - วรรคสอง ให้ส่งหรือมอบแก่เจ้าของหรือผู้ดําเนินกิจการสถานประกอบการและให้บุคคลดังกล่าวลงลายมือชื่อรับทราบคําสั่งนั้นหรือส่งทางไปรษณีย์ลงทะเบียนตอบรับ ในกรณีที่ไม่สามารถปฏิบัติตามวรรคหนึ่งได้ เพราะเหตุที่ไม่พบเจ้าของหรือผู้ดําเนินกิจการสถานประกอบการหรือบุคคลดังกล่าวไม่ยอมรับคําสั่ง ให้ปิดคําสั่งไว้ในที่เปิดเผยและเห็นได้ง่าย ณ สถานประกอบการ โดยให้เจ้าพนักงานพร้อมด้วยพยานอย่างน้อยสองคนปิดคําสั่งต่อหน้าเจ้าพนักงานตํารวจท้องที่ที่สถานประกอบการนั้นตั้งอยู่และให้ทําบันทึกไว้เป็นหลักฐาน ในการนี้ให้ถือว่าเจ้าของหรือผู้ดําเนินกิจการสถานประกอบการได้ทราบคําสั่งนั้นแล้วตั้งแต่วันที่ปิดคําสั่งข้อ ๘ ให้เลขาธิการแจ้งให้หน่วยงานที่ควบคุมการประกอบธุรกิจของสถานประกอบการตามกฎหมายอื่นทราบภายในสามวันนับแต่วันที่คณะกรรมการหรือเลขาธิการ แล้วแต่กรณี มีคําสั่งให้ปิดชั่วคราวหรือสั่งพักใช้ใบอนุญาตประกอบการ เมื่อหน่วยงานที่ควบคุมการประกอบธุรกิจของสถานประกอบการตามกฎหมายอื่นได้รับแจ้งตามวรรคหนึ่งแล้ว ให้หน่วยงานนั้นติดตามและตรวจสอบว่าเจ้าของหรือผู้ดําเนินกิจการสถานประกอบการได้ปฏิบัติตามคําสั่งของคณะกรรมการหรือเลขาธิการหรือไม่ หากพบว่ามีการฝ่าฝืนหรือไม่ปฏิบัติตามให้หน่วยงานดังกล่าวแจ้งให้คณะกรรมการหรือเลขาธิการแล้วแต่กรณีทราบโดยเร็วข้อ ๙ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 8 เมษายน พ.ศ. 2558 พลเอก ไพบูลย์ คุ้มฉายารัฐมนตรีว่าการกระทรวงยุติธรรม